Title: Being transported and rapt in secret studies
Description: Being transported And rapt in secret studies er en fotobok laget som en del av kunstprosjektet Dokumentasjon: Hamskifte på oppdrag fra Statens vegvesen og Oppland fylkeskommune i forbindelse med utbygginga av E6 fra Frya til Sjoa i Gudbrandsdalen.0Boka inneholder Margareta Bergmans egne fotografier fra prosjektet blandet med historiske foto og funnet materiale. Hennes tilnærming springer delvis ut av en sterk mistillit til forutsetningene for moderne veibygging, og at hastighet og akselerasjon skal utgjøre selve premisset for all samfunnsutvikling. Fotografiene er tatt på reiser i Gudbrandsdalen og befaringer sammen med entreprenørenes folk i veianlegget. Noen av bildene har en viss likhet med dokumentarfotografiets kjølige saklighet, mens andre er åpenbart surrealistiske observasjoner og mentale collager som gjengis i en poetisk sammenstilling i bokform. Boken som verktøy for å skape nye sammenhenger gjentar Bergmans credo: Destruer og reparer, teknologien som ødelegger er ikke vesensforskjellig fra teknologien som sorterer vrakrestene og lapper de sammen igjen. Satt opp mot systemet av regler, planlegging og struktur laget for veien, kan boken oppleves som en alternativ reisehåndbok for intuitiv og fri tankevandring.
Subjects: Catalogs, Roads, Pictorial works, Artistic Photography
Places: Norway
People: Margareta Bergman